תרזה קופי

תרזה אן קופי (באנגלית: Thérèse Anne Coffey; נולדה ב-18 בנובמבר 1971) היא פוליטיקאית בריטית שכיהנה כשרה לענייני הסביבה בקבינט של רישי סונאק. קודם לכן כיהנה כסגנית ראש ממשלת בריטניה ושרת הבריאות בקבינט של ליז טראס.<ref></ref> קופי היא חברת פרלמנט מטעם המפלגה השמרנית ומייצגת בבית התחתון של הפרלמנט את מחוז הבחירה סאפוק קוסטאל מאז 2010.

קופי כיהנה בממשלתה של תרזה מיי כתת-שר במשרד לאיכות הסביבה בין השנים 2016 ל-2019, ולאחר מכן מונתה בממשלתו של בוריס ג'ונסון כשרה זוטרה באותו המשרד עד ספטמבר 2019. בעקבות התפטרותה של אמבר ראד החליפה אותה קופי בתפקיד שרת העבודה בספטמבר 2019. לאחר התפטרותו של ג'ונסון מראשות הממשלה בשנת 2022, תמכה קופי במועמדותה של ליז טראס לראשות המפלגה השמרנית. עם כניסתה של טראס לדאונינג 10, היא מינתה את קופי לשרת הבריאות ולסגנית ראש הממשלה - האישה הראשונה אי פעם בתפקיד.

== ביוגרפיה ==
קופי נולדה ב-18 בנובמבר 1971 בבילינג במחוז לנקשייר. היא גדלה בליברפול ושם סיימה לימודי תיכון. לאחר מכן למדה בסומרוויל קולג' באוקספורד<ref></ref> וב-1998 סיימה את לימודי הדוקטורט בכימיה ביוניברסיטי קולג' לונדון.<ref></ref> לאחר סיום לימודיה עבדה קופי בחברת מרס בתפקידים שונים, ביניהם מנהלת הכספים של חטיבת המשקאות של החברה. לאחר מכן עבדה כמנהלת כספים בחטיבת הנכסים של ה-BBC.<ref></ref><ref></ref>

קופי התמודדה מטעם המפלגה השמרנית במחוז הבחירה של רקסהאם בבחירות הכלליות של 2005 אך לא נבחרה לאחר שהגיעה רק למקום השלישי עם 6,079 קולות (20% מהקולות).<ref></ref>

בבחירות לפרלמנט האירופי ביוני 2004, התמודדה קופי מטעם דרום מזרח אנגליה.<ref></ref> המפלגה השמרנית זכתה ב-4 מושבים עם 35.2% מהקולות, אך קופי הייתה ממוקמת במקום השביעי ולא נבחרה.

בבחירות הבאות לפרלמנט האירופי שנערכו ב-2009, התגוררה קופי באנדובר שבמחוז המפשייר, התמודדה שוב מטעם דרום מזרח אנגליה, והפעם הייתה במקום החמישי כשהמפלגה השמרנית גרפה 34.79% מהקולות וזכתה שוב ב-4 מושבים.<ref></ref>

== קריירה פרלמנטרית ==
ב-6 בפברואר 2010 נבחרה כמועמדת השמרני מטעם מחוז סאפוק קוסטל, ועברה להתגורר בווסטלטון.<ref></ref><ref></ref><ref></ref> דייוויד מילר, סגן יו"ר הליברל-דמוקרטים המקומיים, העלה ספקות בנוגע למעמד מגוריה שם, וטען כי כתובת המגורים שלה היא בית נופש.<ref></ref> בבעלותה דירה ובעלות חלקית בית, שניהם בהמפשייר,<ref></ref> והיא מתגוררת בשכירות בווסטלטון.

בבחירות הכלליות של 2010, קיבלה קופי 25,475 קולות (46.4%) ונבחרה להיות האישה הראשונה המייצגת את סאפוק קוסטל בפרלמנט<ref></ref>

קופי הייתה חברה בוועדת התרבות, המדיה והספורט של הפרלמנו מיולי 2010 עד אוקטובר 2012, ואז מונתה לעוזרת של שר העסקים והאנרגיה מייקל פאלון.<ref></ref> ביולי 2014 מונתה לעוזרת למצליף הסיעתי.<ref></ref>

ב-2013 היא הצביעה נגד נישואים חד-מיניים, והצהירה: "אני אצביע נגד הצעת החוק כי נקודת המבט שלי על מה הם נישואין שונה מזו של כמה חברים אחרים... עבורי עדיין מדובר במשפחה, הבסיס של החברה".<ref>Hansard, Commons Debates, col 220, 5 February 2013.</ref> היא הצביעה פעם נוספת נגד נישואים חד מיניים גם ב-2019 כשהפרלמנט דן בסוגיה גם לגבי לגבי צפון אירלנד.<ref></ref><ref></ref>

ב-11 במאי 2015 מונתה קופי לתפקיד סגנית יו"ר בית הנבחרים.<ref name=":0"></ref>

קופי ספגה ב-2011 ביקורת מצד תושבי סאפוק גם על תמיכתה בהצעת הממשלה למכור קרקעות יער בבעלות ציבורית,<ref></ref> הצעה שהממשלה החליטה שלא לקדם בסופו של דבר.<ref></ref>

באוקטובר 2016, היא ספגה ביקורת מצד מנהיג המפלגה הליברל-דמוקרטית דאז, טים פארון, כי זכתה לאירוח בשווי 890 פאונד מחברת ההימורים "לדברוקס" לאחר שתמכה בתעשיית ההימורים בפרלמנט בדיוני ועדת התרבות, המדיה והספורט. קופי הכחישה כי שיקוליה הושפעו מהאירוח שקיבלה.<ref></ref>

בינואר 2016 הייתה קופי אחת מ-72 חברי הפרלמנט השמרנים שהצביעו כנגד הצעת חוק של מפלגת הלייבור לחייב בעלי בתים פרטיים להשכרה בסטנדרט אחיד למבנים ה"מתאימים למגורי אדם". עמדת הממשלה השמרנית הייתה כי בתים אכן צריכים לעמוד בסטנדרט כזה, אך לא באמצעות חוק שיחייב זאת במפורש.<ref></ref>

ביולי 2016, הצטרפה קופי למשרד להגנת הסביבה בתפקיד זוטר בממשלתה של תרזה מיי. מעמדה שודרג לדרגת "שר מדינה" כאשר בוריס ג'ונסון נכנס למשרד ראש הממשלה ביולי 2019.

==== כשרת העבודה ====
בעקבות התפטרותה של אמבר ראד בספטמבר 2019, הצטרפה קופי לקבינט כשרת העבודה, והמשיכה בתפקיד גם לאחר סבב המינויים שעשה ג'ונסון בפברואר 2020.<ref></ref><ref></ref>

בדצמבר 2021 הואשמו אנשי הסגל של קופי בהפרת הנחיות סגר הקורונה. דובר משרדה הכחיש את ההאשמות.<ref></ref> כמה שבועות לאחר מכן פרסמה קופי בחשבון הטוויטר שלה הודעת תמיכה בראש הממשלה בפרשת המסיבות.<ref></ref>

קופי המשיכה להגן על ג'ונסון גם ביולי 2022, כאשר הואשם בהתעלמות מההטרדות המיניות לכאורה של חבר הפרלמנט כריס פינצ'ר בעת שמינה אותה למצליף הסיעתי. לדבריה של קופי ג'ונסון "לא היה מודע" להאשמות "ספציפיות" הקשורות לפינצ'ר, והיא אף טענה כי לדעתה חשה שג'ונסון התמודד עם הנושא כראוי.<ref></ref> מאוחר יותר דובר מטעם ג'ונסון הודה כי ראש הממשלה אכן היה מודע להאשמות הקשורות לפינצ'ר.

קופי ניהלה את הקמפיין של ליז טראס בשלבים המוקדמים של הבחירות למנהיגות המפלגה השמרנית שנערכו בקרב חברי הפרלמנט השמרנים ב-2022, והייתה חלק מצוות הקמפיין גם בשלב הסופי של הצבעת חברי המפלגה.<ref name="Tip for chief whip"></ref>

=== כסגנית ראש הממשלה ושרת הבריאות ===
טראס מינתה את קופי לסגנית ראש הממשלה ושרת הבריאות בממשלתה החדשה ב-6 בספטמבר 2022 ובכך הפכה קופי לאישה הראשונה בתפקיד סגנית ראש הממשלה.<ref></ref>

== חיים אישיים ==
קופי אינה מתראיינת על חייה הפרטיים. היא משתייכת לכנסייה הקתולית ואינה נשואה.

אחותה, קלייר, מועסקת כעוזרת פרלמנטרית בלשכתה של קופי מאז 2015.<ref></ref>

קופי היא אוהדת של קבוצת הכדורגל של ליברפול,<ref></ref> ותחביביה כוללים גם גינון, קריוקי ומוזיקה.<ref></ref>

==קישורים חיצוניים==
* 

== הערות שוליים ==

קטגוריה:סגני ראש ממשלת בריטניה
קטגוריה:חברי הפרלמנט של הממלכה המאוחדת (2019–2024)
קטגוריה:חברי המועצה המלכותית
קטגוריה:בוגרי יוניברסיטי קולג' לונדון
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2010–2015)
קטגוריה:שרות ממשלה
קטגוריה:בוגרות יוניברסיטי קולג' לונדון
קטגוריה:פוליטיקאיות בריטיות
קטגוריה:בריטיות שנולדו ב-1971
קטגוריה:בריטים שנולדו ב-1971